## П Р О Т О К О Л №1

**ОТНОСНО:** Дейността на комисия, назначена със Заповед № 72/11.02.2019 г. на Директора на ДПБ „Св. Иван Рилски”за разглеждане, оценка и класиране на оферти в открита процедура за избор на изпълнител за възлагане на обществена поръчка по реда на ЗОП с предмет: **„ЕЖЕДНЕВНО ПРИГОТВЯНЕ И ДОСТАВКА НА ХРАНА (КЕТЪРИНГ) ЗА НУЖДИТЕ НА**  **СТАЦИОНАРА НА ДПБ „СВ.ИВАН РИЛСКИ** ”

На 11.02.2019 г., в 11:00 часа се събра комисия за провеждане на процедура назначена със Заповед 72/11.02.2019 г.– публично състезание за обществена поръчка с предмет : **„ЕЖЕДНЕВНО ПРИГОТВЯНЕ И ДОСТАВКА НА ХРАНА (КЕТЪРИНГ) ЗА НУЖДИТЕ НА**  СТАЦИОНАРА НА ДПБ „СВ.ИВАН РИЛСКИ **”** - по предварителни заявки, открита с Решение 31/17.01.2019 г., в състав:

ПРЕДСЕДАТЕЛ: адвокат Людмила Митова – външен експерт, вписан в АОП с индивидуален № ВЕ 900

ЧЛЕНОВЕ:

 1. Румяна Станчева – гл.мед.сестра при ДПБ „Св.Иван Рилски”

 2. Росица Байчинска – гл.счетоводител при ДПБ „Св.Иван Рилски”

 На публичната част на заседанието присъства представител на участника „ЛФС“ ЕООД – Радослав Веселинов Златев с пълномощно .

Проведе публично заседание на основание чл.54, ал.2 от ППЗОП за отваряне на получените оферти в процедурата.

Председателя на комисията обяви Заповедта за назначаване на комисията и протокола по чл.48, ал.6 ППЗОП.

В срок са постъпили две оферти, както следва:

1. „ЛФС ” ЕООД с ЕИК 130015233, гр.София, ул. „Бесарабия ” №9, постъпила с вх.№ 121/08.02.2019 г. в 11.44 часа.

2. „ВНП Фасилити ” ЕООД с ЕИК 831578978, гр.София, ул.”Братя Бъкстон” № 40, постъпила с вх.№ 122/08.02.2019г. в 12.14 часа.

3. ЕТ „Ира – Ирена Георгиева” с ЕИК 204014519, гр.София, ул. „Лавеле” №11, постъпила с вх.№123/08.02.2019 г. в 13,28 ч.

След обявяване на протокола председателя и членовете на комисията подписаха декларация по чл.103, ал.2 от ЗОП.

Комисията отвори по реда на тяхното постъпване запечатаните непрозрачни опаковки и оповести тяхното съдържание както следва:

1. Участник „ЛФС ” ЕООД, гр.София, ул. „Бесарабия ” №9 е представил офертата си в запечатана непрозрачна опаковка, съдържаща документите по чл.39, ал.2 и ал.3, т.1 ППЗОП, опис на представените документи, както и отделен запечатан непрозрачен плик с надпис „Предлагани ценови параметри”.

Членовете на комисията подписаха Техническото предложение и пликовете с надпис „Предлагани ценови параметри”.

2. Участник „ВНП Фасилити ” ЕООД, гр.София, ул.”Братя Бъкстон” № 40 е представил офертата си в запечатана непрозрачна опаковка, съдържаща документите по чл.39, ал.2 и ал.3, т.1 ППЗОП, опис на представените документи, както и отделен запечатан непрозрачен плик с надпис „Предлагани ценови параметри”.

3. Участник ЕТ „Ира – Ирена Георгиева” с ЕИК 204014519, гр.София, ул. „Лавеле” №11 е представил офертата си в запечатана непрозрачна опаковка, съдържаща документите по чл.39, ал.2 и ал.3, т.1 ППЗОП, опис на представените документи, както и отделен непрозрачен плик с надпис „Предлагани ценови параметри”, който не е запечатан. При отваряне на офертата на участникът ЕТ „Ира – Ирена Георгиева” с ЕИК 204014519 и оповестяване на съдържащите се в нея документи, комисията в присъствието на представителя на „ЛФС“ ЕООД – Радослав Веселинов Златев констатира, че плик с надпис „Предлагани ценови параметри” **не е запечатан** и при прегледа на офертата ценовото предложение на участника изпадна от плика, т.е. участникът е приложил отворен плик с ценово предложение. Това е грубо нарушение на разпоредбата на чл. 47, ал.3 ППЗОП, съгласно която, ценовото предложение на участникътт се представя в отделен, запечатан, непрозрачен плик с надпис „Ценови параметри”. Участникът не е изпълнил изискването на Закона за представяне на запечатан плик с ценово предложение в офертата си, който да бъде отворен след приключване етапа на проверка на документите за подбор и техническото предложение на участника, за които е установено, че отговарят на изискванията на възложителя. Отварят се ценовите предложения само на участниците, които са допуснати до този етап. Ценовото предложение следва да е тайна за членовете на комисията и придставителите на останалите участници, поради което Законодателя в разпоредбата на чл.47, ал.3 от ППЗОП е въвел изискването, то да е поставено в отделен, запечатан, непрозрачен плик с надпис „Ценови параметри”. Изискването е въведено за гарантиране тайната на ценовите предложения на участниците до отварянето им в публичното заседание по реда на чл.57 от ППЗОП. Волятя на Законодателя е да се възпрепятства и най-малката възможност за предварително узнаване съдържанието на цялото или на части от ценовото предложение на даден участник, което би могло да повлияе върху класирането на участниците. След влизане в сила Решението на възложителя за откриване на процедурата, документацията, както и заложените в нея изисквания стават задължителни за участниците. В указанията за изготвяне на офертата, ясно е посочено, че всеки участник следва да изготви своята оферта в съответствие с изискванията на ЗОП, ППЗОП и документацията на възложителя. Съгласно Раздел VІ. Указания за подготовка на офертата, т. 5.7. е указано: „ Ценово предложение, което съдържа предложението на участника относно цената за доставка на продуктите от обществената поръчка – ***Образец № 6.******Ценовото предложение се представя в отделен запечатан непрозрачен плик с надпис „Предлагани ценови параметри”.***

***Приложение № 1 към протокола – искане от Веселин Стойчев – Управител на ЛФС ЕООД.***

Във връзка с гореизложеното офертата на участника ЕТ „Ира – Ирена Георгиева” с ЕИК 204014519, гр.София, ул. „Лавеле” №11 не отговаря на изискванията на ЗОП и условията на Възложителя, поради което и на основание чл.107, т.1 и т.2, б.”а” от ЗОП във вр. с чл.47, ал.3 от ППЗОП, комисията предлага на Възложителя участникът да бъде отстранен от участие в процедурата.

След извършването на тези действия председателят на комисията закри публичната част на заседанието.

Комисията продължи работата си в закрито заседание, като разгледа документите по чл.39, ал.2 за съответствие с изискванията към личното състояние и критериите за подбор, поставени от възложителя и констатира следното:

1. Участник „ЛФС ” ЕООД, гр.София, ул. „Бесарабия ” №9, постъпила с вх.№ 40/11.01.2018г. в 12.20 часа е представил следните документи по чл.39, ал.2 от ППЗОП:

1. Опис на представените документи;

2. Единен европейски документ за обществени поръчки (ЕЕДОП), който е попълнен и подписан от участника.

3.Сертификати за внедрени системи – 6 бр.

4.Сертификати за автомобили;

5. Удостоверение за регистрация на транспортно средство – 2 бр., придружени от свидетелство за регистрация на МПС

6. Удостоверение за регистрация на обект за производство на храни

7. Декларация представителство – Образец 3;

8.Техническо предложение/Образец № 4/, съдържащо:

- предложение за изпълнение на поръчката/съгласно, посоченото в образеца/ в съответствие с техническите спецификации и изискванията на възложителя/.

- декларация за конфиденциалност по чл.102, ал.1 от ЗОП– Образец 5;

9. Отделен запечатан непрозрачен пликов с надпис: "**Предлагани ценови параметри**".

След разглеждането им комисията установи, че са представени всички необходими документи и участникът отговаря на изискванията за лично състояние и съответствие с критериите за подбор. Комисията извърши проверка на представените от **„ЛФС” ЕООД, документи** в Плик №1 за съответствие с критериите за подбор, поставени от възложителя, в резултат на което не констатира липси и/или несъответствия с критериите за подбор или с други изисквания на възложителя**: представени са необходимите документи съгласно изискванията на Възложителя и документацията.**

2. Участник „ВНП Фасилити ” ЕООД, гр.София, ул.”Братя Бъкстон” № 40 е представил следните документи по чл.39, ал.2 от ППЗОП:

1. Опис на представените документи;

2. Единен европейски документ за обществени поръчки (ЕЕДОП), който е попълнен и подписан от участника.

3.Сертификати за внедрени системи – 6 бр.

4.Сертификати за автомобили;

5. Удостоверение за регистрация на транспортно средство – 2 бр., придружени от свидетелство за регистрация на МПС

6. Удостоверение за регистрация на обект за производство на храни

7. Декларация представителство – Образец 3;

8.Техническо предложение/Образец № 4/, съдържащо:

- предложение за изпълнение на поръчката/съгласно, посоченото в образеца/ в съответствие с техническите спецификации и изискванията на възложителя/.

- декларация за конфиденциалност по чл.102, ал.1 от ЗОП– Образец 5;

9. Отделен запечатан непрозрачен пликов с надпис: "**Предлагани ценови параметри**".

 След разглеждането им комисията установи, че са представени всички необходими документи и участникът отговаря на изискванията за лично състояние и съответствие с критериите за подбор. Комисията извърши проверка на представените от **„ВНП Фасилити ” ЕООД, документи** в Плик №1 за съответствие с критериите за подбор, поставени от възложителя, в резултат на което не констатира липси и/или несъответствия с критериите за подбор или с други изисквания на възложителя**: представени са необходимите документи съгласно изискванията на Възложителя и документацията.**

Комисията пристъпи към разглеждане и проверка на техническите предложения се получичха следните резултати, в резултат на което констатира:

1. Участникът „ЛФС ” ЕООД, гр.София, ул. „Бесарабия ” №9, е представил техническо предложение за изпълнение на поръчката.

Участникът е направил предложения по всяка позиция в техническото предложение, които отговарят на изискванията на възложителя по отношение на доставката, транспорта, документацията и подготовката на храната.Участникът предлага доставката да се извършва по график два пъти дневно в съответствие с техническата спецификация.

От 11.30 ч. до 12.00 ч. следва да бъде доставен обяда;

От 16.00 ч. до 17.00 ч. следва да бъде доставена вечерята и закуската за следващия ден;

След прегледа на параметрите на техническото предложение на участника и след като ги съпостави с техническите спецификации, комисията констатире, че същите отговарят на предварително обявените условия на поръчката и допуска участника за отваряне на ценовото му предложение.

2. Участникът „ВНП Фасилити ” ЕООД, гр.София, ул.”Братя Бъкстон” № 40 е представил техническо предложение за изпълнение на поръчката.

Участникът е направил предложения по всяка позиция в техническото предложение, които отговарят на изискванията на възложителя по отношение на доставката, транспорта, документацията и подготовката на храната.Участникът предлага доставката да се извършва по график два пъти дневно в съответствие с техническата спецификация.

От 11.30 ч. до 12.00 ч. следва да бъде доставен обяда;

От 16.00 ч. до 17.00 ч. следва да бъде доставена вечерята и закуската за следващия ден;

След прегледа на параметрите на техническото предложение на участника и след като ги съпостави с техническите спецификации, комисията констатире, че същите отговарят на предварително обявените условия на поръчката и допуска участника за отваряне на ценовото му предложение.

На основание гориезложеното комисията реши:

Разглеждането на ценовите предложения, съдържащи се в плик “Предлагани Ценови параметри” на допуснатите участници да бъде извършено на 18.02.2019г. от 11.30 часа в административната сграда на ДПБ „Св. Иван Рилски”.

За целта на основание чл.57, ал.3 от ППЗОП да се публикува съобщение в профила на купувача, като при отварянето на плик “Предлагани Ценови параметри” имат право да присъстват лицата по чл.54, ал.2 от ППЗОП.

Този протокол е съставен на 13.02.2019 год.

ПРЕДСЕДАТЕЛ: Людмила Драгомирова - Митова ..../п/п/................

ЧЛЕНОВЕ:

1. Румяна Станчева ......../п/п/..............

2. Росица Байчинска ....../п/п/................